## Odluka o osnivanju Međuresorske radne skupine za praćenje nacionalne provedbe Rezolucije Vijeća sigurnosti Ujedinjenih naroda 1373(2001) o suzbijanju terorizma

### NN 104/2001 (26.11.2001.), Odluka o osnivanju Međuresorske radne skupine za praćenje nacionalne provedbe Rezolucije Vijeća sigurnosti Ujedinjenih naroda 1373(2001) o suzbijanju terorizma

# VLADA REPUBLIKE HRVATSKE

1717

Na teme­lju članka 23. stavka 3. i članka 30. stavka 2. Zakona o Vladi
Republike Hrvatske (»Narodne novine«, br. 101/98 i 15/2000) Vlada Republike
Hrvatske je na sjednici održanoj 22. studenoga 2001. godine, donijela

## ODLUKU

### O OSNIVANJU MEĐURESORSKE RADNE SKUPINE ZA PRAĆENJE NACIONALNE PROVEDBE REZOLUCIJE VIJEĆA SIGURNOSTI UJEDINJENIH NARODA 1373(2001) O SUZBIJANJU TERORIZMA

I.

Osniva se Međuresorska radna skupina za praće­nje nacionalne provedbe
Rezolucije Vijeća sigurnosti Ujedi­njenih naroda 1373(2001) o suzbija­nju
terorizma (u da­lj­njem tekstu: Radna skupina).

II.

Zadaća Radne skupine je:

– potica­nje i koordinira­nje aktivnosti nadležnih državnih tije­la u
izradi izvješća iz ­njihovog djelokruga o pojedinim aktivnostima i mjerama
poduzetim u provedbi Rezolucije u svakom izvještajnom razdob­lju u skladu sa
smjernicama za izradu izvješ­ća Odbora Vijeća sigurnosti Ujedi­njenih naroda)

– razmatra­nje izvješća nadležnih državnih tijela dostav­ljenih Radnoj
skupini kao podloga za izradu cjelovitih izvješća Republike Hrvatske

– osigura­nje koordiniranog interresorskog djelova­nja u promptnom
prikup­lja­nju podataka radi formulira­nja odgovora na pojedinačne konkretne
upite Odbora Vijeća sigurnosti Ujedi­njenih naroda i zainteresiranih država

– izvješćiva­nje Vlade Republike Hrvatske o aktivnostima poduzetim u
provedbi obveza iz Rezolucije, radu Radne skupine i podnesenim izvješćima
Odboru Vijeća sigurnosti Ujedi­njenih naroda.

Radna skupina djelovat će na operativno-stručnoj razini.

III.

Članovi Radne skupine su:

– predstavnik Ministarstva va­njskih poslova, predsjednik,

– predstavnik Ministarstva unutar­njih poslova, član,

– predstavnik Ministarstva obrane, član,

– predstavnik Ministarstva pravosuđa, uprave i lokalne samouprave, član,

– predstavnik Ministarstva
financija, član,

– predstavnik Ministarstva
gospodarstva, član,

– predstavnik Ministarstva
pomorstva, prometa i veza, član,

– predstavnik Hrvatske
narodne banke, član,

– predstavnik Državnog
odvjetništva Republike Hrvatske, član i

– predstavnik Ministarstva
financija – Ureda za sprječava­nje pra­nja novca, član.

Predsjednik Radne skupine može,
po potrebi, uk­ljučiti u rad i predstavnike drugih nadležnih tijela.

U okviru djelokruga Radne
skupine, svaki član radne skupine posebice je zadužen za koordinaciju pripreme
i izrade, u okviru svog resora, izvješća o pojedinim aktivnostima i mjerama
poduzetim u provedbi Rezolucije u svakom izvještajnom razdob­lju te prikup­lja­nje
podataka radi formulira­nja odgovora na pojedinačne upite Odbora Vijeća
sigurnosti Ujedi­njenih naroda i zainteresiranih država.

IV.

Zadužuju se nadležna državna
tijela da, u roku od 5 dana od donoše­nja ove Odluke, imenuju u sastav Radne
skupine svog ovlaštenog predstavnika te o imenova­nju neposredno izvijeste
Ministarstvo va­njskih poslova, koje će o imenima članova Radne skupine
izvijestiti Vladu Republike Hrvatske.

V.

Radna skupina
djeluje pri Ministarstvu va­njskih poslova, koje:

– obav­lja stručne
i administrativne poslove za Radnu skupinu;

– obav­lja stručne
poslove završne pripreme izvješća Republike Hrvatske teme­ljem podloga koje, u
skladu sa smjernicama za izradu izvješća o primjeni Rezolucije i provedbi
obveza iz iste, pripremaju resorno nadležna državna tijela i podnose Radnoj
skupini;

– podnosi Odboru
Vijeća sigurnosti Ujedi­njenih naroda, diplomatskim putem, izvješća o
aktivnostima koje Republika Hrvatska poduzima u primjeni i provedbi Rezolucije.

Komunikacija
vezana uz neposrednu provedbu obveza iz Rezolucije između nadležnih državnih
tijela Republike Hrvatske i stranih diplomatskih misija i konzularnih ureda
odnosno među­narodnih organizacija, ostvarivat će se putem Ministarstva va­njskih
poslova, osim ako posebnim međunarodnim ugovorom ili drugim mehanizmima djelova­nja
za određeno područje iz djelokruga pojedinog državnog tijela, nije utvrđen
drugačiji put komunikacije.

VI.

Ova Odluka stupa na snagu
danom donoše­nja, a objavit će se u »Narodnim novinama«.

Klasa:
215-01/01-01/03
Urbroj: 5030118-01-1
Zagreb, 22. studenoga 2001.

Potpredsjednik,
zamjenik predsjednika
**dr. sc. Goran Granić**, v. r.

Odluka, NN 104/2001-1717